ddrg/super_eurlex huggingface dataset:
SL Uradni list Evropske unije L 179/77

ODLOČBA NADZORNEGA ORGANA EFTE

št. 20/14/COL

z dne 29. januarja 2014

o dvaindevetdeseti spremembi procesnih in materialnih pravil na področju državne pomoči

NADZORNI ORGAN EFTE JE –

OB UPOŠTEVANJU Sporazuma o Evropskem gospodarskem prostoru (1) in zlasti členov 61 do 63 ter Protokola 26 k Sporazumu,

OB UPOŠTEVANJU Sporazuma med državami Efte o ustanovitvi nadzornega organa in sodišča (2) ter zlasti člena 5(2)(b) in člena 24,

OB UPOŠTEVANJU NASLEDNJEGA:

Poglavje v Smernicah nadzornega organa Efte o državni pomoči ladjedelništvu (3) je prenehalo veljati 31. decembra 2013 (4).

Navedeno poglavje je ustrezalo Okviru Skupnosti za državno pomoč ladjedelništvu (5), ki je prenehal veljati 31. decembra 2013 (6).

Evropska komisija (v nadaljnjem besedilu: Komisija) je 6. decembra 2013 objavila Sporočilo o podaljšanju uporabe Okvira za državno pomoč ladjedelništvu do 30. junija 2014 (7).

Kot je določeno v odstavku 10 Okvira Skupnosti, Komisija po tem datumu predvideva vključitev določb o pomoči za inovacije v ladjedelništvu v Okvir Skupnosti za državno pomoč za raziskave in razvoj ter inovacije in vključitev regionalne pomoči za ladjedelništvo v Smernice o regionalni pomoči.

Komisija je 19. junija 2013 sprejela nove Smernice o regionalni državni pomoči za obdobje 2014–2020. Nadzorni organ Efte (v nadaljnjem besedilu: nadzorni organ) je tudi sprejel tudi nove smernice o državni regionalni pomoči za obdobje 2014–2020. Vendar se bodo oboje smernice začele uporabljati šele 1. julija 2014.

Komisija trenutno pregleduje tudi Okvir za državno pomoč za raziskave in razvoj ter inovacije. Datum sprejetja novega okvira za državno pomoč za raziskave in razvoj ter inovacije še ni znan, vendar namerava Komisija postopek zaključiti do 30. junija 2014.

Ob upoštevanju dejstva, da nadzorni organ predvideva razširitev splošnih horizontalnih določb na ladjedelniški sektor, kot je določeno v odstavku 10 smernic za ladjedelništvo, in da bi se zagotovila enotna uporaba pravil o državni pomoči v celotnem Evropskem gospodarskem prostoru, je treba veljavnost poglavja Smernic nadzornega organa o državni pomoči za ladjedelništvo podaljšati.

S Komisijo in državami Efte so bila opravljena posvetovanja –

SPREJEL NASLEDNJO ODLOČBO:

Člen 1

Prvi stavek odstavka 35 poglavja Smernic nadzornega organa Efte o državni pomoči ladjedelništvu se glasi:

„(35) Nadzorni organ bo načela iz teh smernic uporabljal do 30. junija 2014.“

Člen 2

Besedilo v angleškem jeziku je edino verodostojno.

V Bruslju, 29. januarja 2014 Za Nadzorni organ Efte Oda Helen SLETNES Predsednica Frank BÜCHEL Član kolegija

(1) „Sporazum EGP“.

(2) „Sporazum o nadzornem organu in Sodišču“.

(3) UL L 31, 31.1.2013, str. 77, Dopolnilo EGP št. 7, 31.1.2013, str. 1.

(4) Glej odstavek 35 Smernic nadzornega organa Efte o državni pomoči ladjedelništvu.

(5) UL C 364, 14.12.2011, str. 9.

(6) Glej odstavek 35 Okvira Skupnosti za državno pomoč ladjedelništvu.

(7) UL C 357, 6.12.2013, str. 1.
SL Uradni list Evropske unije L 343/54

SKLEP NADZORNEGA ORGANA EFTE

št. 28/13/COL

z dne 30. januarja 2013

o oseminosemdeseti spremembi procesnih in materialnih pravil na področju državne pomoči z uvedbo novega poglavja o kratkoročnem zavarovanju izvoznih kreditov

NADZORNI ORGAN EFTE JE –

ob upoštevanju Sporazuma o Evropskem gospodarskem prostoru (1), zlasti členov 61 do 63 Sporazuma EGP in Protokola 26 k Sporazumu EGP,

ob upoštevanju Sporazuma med državami Efte o ustanovitvi nadzornega organa in sodišča (2), zlasti člena 5(2)(b) in člena 24 Sporazuma,

ob sklicevanju na procesna in materialna pravila na področju državne pomoči, ki jih je 19. januarja 1994 sprejel Nadzorni organ (3),

ob upoštevanju naslednjega:

V skladu s členom 24 Sporazuma o nadzornem organu in sodišču Nadzorni organ uveljavlja določbe Sporazuma EGP v zvezi z državno pomočjo.

Nadzorni organ v skladu s členom 5(2)(b) Sporazuma o nadzornem organu in sodišču izda obvestila ali smernice o zadevah, ki jih obravnava Sporazum EGP, če to izrecno določata navedeni sporazum ali Sporazum o nadzornem organu in sodišču ali če Nadzorni organ meni, da je to potrebno.

Evropska komisija je 6. decembra 2012 sprejela novo sporočilo o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (4).

Navedeno sporočilo je pomembno tudi za Evropski gospodarski prostor.

Treba je zagotoviti enotno uporabo pravil EGP glede državne pomoči v celotnem Evropskem gospodarskem prostoru.

V skladu s točko II pod naslovom „SPLOŠNO“ na koncu Priloge XV k Sporazumu EGP mora Nadzorni organ po posvetovanju s Komisijo sprejeti akte, ki ustrezajo tistim, ki jih je sprejela Evropska komisija.

Z Evropsko komisijo in državami Efte so bila opravljena posvetovanja –

SPREJEL NASLEDNJI SKLEP:

Člen 1

Smernice o državni pomoči se spremenijo tako, da se uvede novo poglavje o kratkoročnem zavarovanju izvoznih kreditov. Novo poglavje je v Prilogi k temu sklepu.

Člen 2

Besedilo v angleškem jeziku je edino verodostojno.

V Bruslju, 30. januarja 2013 Za Nadzorni organ Efte Oda Helen SLETNES Predsednica Sabine MONAUNI-TÖMÖRDY Članica kolegija

(1) V nadaljnjem besedilu: Sporazum EGP.

(2) V nadaljnjem besedilu: Sporazum o nadzornem organu in sodišču.

(3) Smernice o uporabi in razlagi členov 61 in 62 Sporazuma EGP in člena 1 Protokola 3 k Sporazumu o nadzornem organu in sodišču, ki jih je sprejel in izdal Nadzorni organ 19. januarja 1994, objavljene v Uradnem listu Evropske Unije (UL L 231, 3.9.1994, str. 1) in Dopolnilu EGP k Uradnemu listu Evropske unije št. 32, 3.9.1994, str. 1. V nadaljnjem besedilu: smernice o državni pomoči. Posodobljena različica smernic o državni pomoči je objavljena na spletni strani Nadzornega organa: http://www.eftasurv.int/state-aid/legal-framework/state-aid-guidelines/

(4) Sporočilo Komisije državam članicam o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (UL C 392, 19.12.2012, str. 1).
SL Uradni list Evropske unije L 190/91

ODLOČBA NADZORNEGA ORGANA EFTE

št. 438/12/COL

z dne 28. novembra 2012

o šestinosemdeseti spremembi procesnih in materialnih pravil na področju državne pomoči

NADZORNI ORGAN EFTE JE –

OB UPOŠTEVANJU Sporazuma o Evropskem gospodarskem prostoru (1), zlasti členov 61 do 63 Sporazuma EGP in Protokola 26 k Sporazumu EGP,

OB UPOŠTEVANJU Sporazuma med državami Efte o ustanovitvi Nadzornega organa in Sodišča (2), zlasti člena 5(2)(b) in člena 24 Sporazuma o Nadzornem organu in Sodišču,

ob upoštevanju naslednjega:

Poglavje o državni pomoči za reševanje in prestrukturiranje podjetij v težavah (3) v smernicah Nadzornega organa Efte o državni pomoči preneha veljati 30. novembra 2012 (4).

Navedeno poglavje je skladno s smernicami Skupnosti o državni pomoči za reševanje in prestrukturiranje podjetij v težavah (5), ki so prenehale veljati 9. oktobra 2012 (6).

Evropska komisija je 28. septembra 2012 sprejela Sporočilo o podaljšanju uporabe smernic Skupnosti o državni pomoči za reševanje in prestrukturiranje podjetij v težavah z dne 1. oktobra 2004, dokler se ne nadomestijo z novimi pravili (7).

Sedanje poglavje o državni pomoči za reševanje in prestrukturiranje podjetij v težavah, ki bo prenehalo veljati 30. novembra 2012, je zato treba podaljšati, da se zagotovi enotna uporaba pravil o državni pomoči v celotnem Evropskem gospodarskem prostoru.

Z Evropsko komisijo in državami Efte so bila opravljena posvetovanja –

SPREJEL NASLEDNJI SKLEP:

Člen 1

Veljavnost poglavja o državni pomoči za reševanje in prestrukturiranje podjetij v težavah v smernicah Nadzornega organa Efte o državni pomoči se podaljša, dokler se ne nadomesti z novimi pravili.

Člen 2

Besedilo v angleškem jeziku je edino verodostojno.

V Bruslju, 28. novembra 2012 Za Nadzorni organ Efte Oda Helen SLETNES Predsednica Sverrir Haukur GUNNLAUGSSON Član kolegija

(1) „Sporazum EGP“.

(2) „Sporazum o Nadzornem organu in Sodišču“.

(3) UL L 97, 15.4.2005, str. 41; Dopolnilo EGP št. 18, 15.4.2005, str. 1.

(4) Glej odstavek 90, kakor je bil razširjen z Odločbo Nadzornega organa Efte št. 433/09/COL z dne 30. oktobra 2009 o triinsedemdeseti spremembi procesnih in materialnih pravil na področju državne pomoči UL L 48, 25.2.2010, str. 27, Dopolnilo EGP št. 9, 25.2.2010, str. 12.

(5) UL C 244, 1.10.2004, str. 2–17.

(6) Glej odstavek 102, kakor je bil razširjen s Sporočilom Komisije o podaljšanju smernic Skupnosti o državni pomoči za reševanje in prestrukturiranje podjetij v težavah, UL C 156, 9.7.2009, str. 3.

(7) UL C 296, 2.10.2012, str. 3.
Prop. 1 S (2010–2011), strani 134 do 136, glej:

Odločbe Nadzornega organa Efte št. 170/94/COL, 129/00/COL in 130/00/COL prenehajo veljati. Začasna mala shema pomoči (Odločba št. 235/09/COL) prav tako preneha veljati.

Trajanje

Shema pomoči
SL Uradni list Evropske unije C 54/22

Obvestilo Nadzornega organa Efte o veljavnih obrestnih merah za vračilo državne pomoči in referenčnih obrestnih merah/diskontnih stopnjah za tri države Efte, ki veljajo od 1. decembra 2009

(Objavljeno v skladu s členom 10 Sklepa Nadzornega organa št. 195/04/COL z dne 14. julija 2004 (UL L 139, 25.5.2006, str. 37, in Dopolnilo EGP št. 26/2006, 25.5.2006, str. 1))

2010/C 54/03

Izhodiščne obrestne mere so izračunane v skladu s poglavjem o metodi določanja referenčnih obrestnih mer in diskontnih stopenj Smernic Nadzornega organa o državni pomoči, kakor so bile spremenjene s Sklepom Nadzornega organa št. 788/08/COL z dne 17. decembra 2008. Za izračun veljavne referenčne obrestne mere je treba v skladu s Smernicami o državni pomoči prišteti ustrezne razlike. V primeru diskontne stopnje je treba izhodiščni obrestni meri prišteti ustrezno razliko 100 bazičnih točk. Tudi obrestna mera za vračilo se običajno izračuna tako, da se izhodiščni obrestni meri prišteje 100 bazičnih točk, kakor določa Sklep Nadzornega organa št. 789/08/COL z dne 17. decembra 2008, ki spreminja Sklep Nadzornega organa št. 195/04/COL z dne 14. julija 2004 (objavljen v UL L 139, 25.5.2006, str. 37, in Dopolnilu EGP št. 26/2006, 25.5.2006, str. 1).
SL Uradni list Evropske unije C 118/29

Priglasitev norveških organov v zvezi s shemo podpore vesoljskega centra

Nadzorni organ Efte je odločil, da ne vloži ugovora zoper priglašeni ukrep

(2008/C 118/11)

Datum sprejetja:

Zadeva št.: 62231

Država Efte: Norveška

Regija: —

Naziv: Shema podpore vesoljskega centra

Pravna podlaga: State Budget, Letter of Intent from the Ministry of Trade and Industry and guidelines of the scheme

Vrsta ukrepa: Shema pomoči

Cilj: Raziskave in razvoj

Oblika pomoči: Nepovratna sredstva

Proračun: 37 milijonov NOK (približno 4,6 milijona EUR) za leto 2007. Letni proračun je predmet parlamentarnih proračunskih postopkov

Intenzivnost: V skladu s smernicami

Trajanje: 2008-2013

Gospodarski sektorji: Vesoljska industrija

Naziv in naslov organa, ki dodeli pomoč:

Norwegian Space Centre P.O. Box 113, Skøyen N-01212 Oslo

Drugi podatki: —

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://www.eftasurv.int/fieldsofwork/fieldstateaid/stateaidregistry/
Naziv in cilj shem pomoči ali ime podjetja, upravičenega do individualne pomoči (pomoč na podlagi sheme, ki pa jo je treba priglasiti individualno, in pomoč, ki ne temelji na shemi)

Shema za zmanjšanje emisij dušikovega oksida (NOx)-NOxRED za ladje iz norveškega ladijskega registra
Naziv in cilji sheme pomoči

Shema za vračilo davka za pomorščake, zaposlene na krovu ladij Norveškega navadnega ladijskega registra (NOR). Glavni cilj sheme za vračilo davka za zaposlovanje in usposabljanje pomorščakov je varovati in spodbujati zaposlovanje norveških pomorščakov in pomorščakov EGP, zagotoviti novačenje in kvalificirano usposabljanje pomorščakov ter izboljšati konkurenčnost podjetij, ki zaposlujejo takšne pomorščake. Hkrati ima shema širši strateški cilj ohranitve in razvoja znanja pomorskih industrij na splošno in izboljšanja varnosti
SL Uradni list Evropske unije C 305/33

Vrednosti pragov na področju javnih naročil

(2006/C 305/12)

Vrednosti pragov, ki se uporabljajo v skladu z aktom iz točke 2 (1) Priloge XVI k Sporazumu EGP (Direktiva 2004/18/ES Evropskega parlamenta in Sveta z dne 31. marca 2004, kakor je bila spremenjena z Uredbo Komisije (ES) št. 2083/2005) in aktom iz točke 4 (2) Priloge XVI k Sporazumu EGP (Direktiva 2004/17/ES Evropskega parlamenta in Sveta z dne 31. marca 2004, kakor je bila spremenjena z Uredbo Komisije (ES) št. 2083/2005) so naslednje:

Euro Islandske krone Švicarski franki (Lihtenštajn) Norveške krone 80 000 6 812 745 123 725 660 000 137 000 11 666 826 211 880 1 130 250 211 000 17 968 616 326 326 1 740 750 422 000 35 937 233 652 652 3 481 500 1 000 000 85 159 320 1 546 570 8 250 000 5 278 000 449 470 890 8 162 796 43 543 500

(1) Kakor je bila spremenjena s Sklepoma Skupnega odbora EGP št. 68/2006 in št. 69/2006, oba z dne 2. junija 2006 o spremembi Priloge XVI (Naročila) k Sporazumu EGP.

(2) Prav tam.
cilj programa je spodbujanje filmske in TV produkcije ter interaktivne produkcije

Pravna podlaga
SL Uradni list Evropske unije C 140/4

Poziv Norveške vlade glede Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

Poziv k oddaji vlog za pridobitev dovoljenj za izkoriščanje nafte v norveškem epikontinentalnem pasu — podelitev dovoljenj za vnaprej določena območja 2006

(2006/C 140/04)

Norveško ministrstvo za nafto in energijo poziva k oddaji vlog za pridobitev dovoljenj za izkoriščanje nafte v norveškem epikontinentalnem pasu v skladu s členom 3(2)(a) Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov.

Vloge za dovoljenja za izkoriščanje nafte oddajte na:

The Ministry of Petroleum and Energy P.O. Box 8148 Dep. N-0033 Oslo

do 29. septembra 2006 do 12.00

Dovoljenja za izkoriščanje nafte v okviru dovoljenj za vnaprej določena območja 2006 v norveškem epikontinentalnem pasu naj bi se podelila v mesecu decembru 2006.

Za vse nadaljnje informacije se obrnite na Ministrstvo za nafto in energijo, tel: (47) 22 24 62 09.
Pravna podlaga

Transfers to Troms fylkeskommune over the State Budget (St. prp. No 1 2004-2005), post No 551.61 and 551.60
—

Če število zasedenih sedežev v obdobju od 1. januarja do 30. junija in od 1. avgusta do 30. novembra preseže 70 % ponujenih sedežev, prevoznik poveča število sedežev v skladu s pravili, ki jih je Ministrstvo za promet in zveze določilo v prilogi k tej publikaciji.
SL Uradni list Evropske unije C 241/23

Objava obvestila norveškega ministrstva za promet in komunikacije o neposredni sklenitvi pogodbe o izvajanju javne službe v skladu s členom 7(3) Uredbe (ES) št. 1370/2007 Evropskega parlamenta in Sveta o javnih storitvah železniškega in cestnega potniškega prevoza ter o razveljavitvi uredb Sveta (EGS) št. 1191/69 in (EGS) št. 1107/70

2013/C 241/09

1. Ime in naslov naročnika:

The Norwegian Ministry of Transport and Communications (Norveško ministrstvo za promet in komunikacije) Department of Public and Rail Transport (Oddelek za javni in železniški prevoz) PO Box 8010 Dep 0030 Oslo NORWAY

2. Trajanje pogodbe o izvajanju javne službe:

Od decembra 2012 do decembra 2017. Norveško ministrstvo za promet in komunikacije ima možnost podaljšati pogodbo za obdobje 3 + 2 let.

3. Opis storitev potniškega prevoza, ki jih je treba opraviti:

Mednarodna železniška potniška storitev Oslo–Karlstad–(Stockholm) z dvema povratnima vožnjama na dan. To znaša približno 355 000 vlakovnih kilometrov na leto (Karlstad–Oslo).

4. Opis parametrov finančnega nadomestila:

Norveško ministrstvo za promet in komunikacije mora pogodbeniku plačati določen letni znesek brez DDV. Za leto 2013 je znesek 4,5 milijona SEK, za vsako leto od 2014 do 2017 pa po 4 milijone SEK.

5. Cilji kakovosti, kakor sta točnost in zanesljivost, ter morebitne nagrade in kazni:

Veljajo pogodbenikovi pravila in predpisi o prevozu in prodaji vozovnic. Standardna točnost je 90 % + 15 minut. Standardna zanesljivost je najmanj 98 %. Na drugih področjih, ki jih sporazum ne določa posebej, mora pogodbenik določiti enake splošne zahteve za kvaliteto, kakršne je določil za lastne podobne storitve prevoza.

6. Pogoji, povezani s potrebnimi sredstvi:

Jih ni.
1.

Prvo vprašanje se nanaša na razlago pojma „zavarovalni zahtevek“ iz člena 268(1)(g) Direktive 2009/138/ES. (a) Katera merila je treba uporabiti pri ugotavljanju, ali nekateri elementi dolga še niso poznani? (b) Ali mora zahtevek, da bi se obravnaval kot zavarovalni zahtevek, vsaj načeloma nastati, biti sprejet in/ali vložen pred začetkom postopka zaradi insolventnosti (oziroma, alternativno, pred preklicem zavarovalnih pogodb zaradi začetka postopka prenehanja)? Če je odgovor negativen, se pojavi naslednje vprašanje: (c) Ali Direktiva 2009/138/ES določa kakšen rok za možnost nastanka zavarovalnih zahtevkov po začetku postopka zaradi insolventnosti, da se prepreči stalno odlaganje priprave končnega računa in razdelitve upnikom zaradi stalnega vlaganja novih zahtevkov, ali, alternativno, kako Direktiva 2009/138/ES obravnava nedoločene dolgove te vrste? (d) Ali izraz „[…] ali preklicala […]“ pomeni, da se le tiste premije, ki jih [zavarovalnica] dolguje zaradi preklica pogodbe pred začetkom postopka prenehanja, štejejo kot zavarovalni zahtevki ali pa pomeni zavarovalne zahtevke tudi to, da zavarovalnica dolguje premijo zaradi preklica pogodbe po začetku postopka prenehanja?
1.

Ali je treba pogodbo, ki jo ministrstvo podpiše s subjektom, ki ima licenco za opravljanje dejavnosti višje srednje šole, s katero se zadevni subjekt zaveže, da bo učencem in učiteljem zagotovil storitve in objekte, ki so običajni na višji srednji stopnji, in na podlagi katere se lahko izplačujejo finančni prispevki, šteti za javno naročilo storitev v smislu Direktive 2014/24/EU (glej zlasti člen 2(9))?
1.

ugotovi, da Islandija – s tem, ko je ohranila v veljavi sistem za izdajo dovoljenj za sveže meso in proizvode iz mesa, kakršen je določen v členu 10 zakona št. 25/1993 ter členih 3, 4 in 5 uredbe (IS) št. 448/2012, – ni izpolnila svojih obveznosti iz akta iz točke 1.1.1 poglavja I Priloge I k Sporazumu EGP, tj. Direktiva Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga, kakor je bil spremenjen in prilagojen Sporazumu EGP s Protokolom 1 k Sporazumu in s sektorskimi prilagoditvami iz Priloge I k Sporazumu, ter zlasti iz člena 5 navedene direktive;
—

Tožba se nanaša na to, da Islandija do najpozneje 12. septembra 2017 ni ukrepala, da bi svojo zakonodajo uskladila z obrazloženim mnenjem Nadzornega organa Efte z dne 12. julija 2017, saj v svoj nacionalni pravni red ni prenesla Izvedbene uredbe Komisije (EU) št. 448/2013 z dne 15. maja 2013 o uvedbi postopka za določitev referenčne države članice UAIS zunaj Unije v skladu z Direktivo 2011/61/EU Evropskega parlamenta in Sveta, kakor je navedena v točki 31bbc Priloge IX k Sporazumu o Evropskem gospodarskem prostoru in kakor je bila navedenemu sporazumu prilagojena s Protokolom št. 1 k Sporazumu EGP (v nadaljnjem besedilu: akt).
—

Tožba se nanaša na to, da Islandija do najpozneje 13. marca 2016 ni ukrepala, da bi svojo zakonodajo uskladila z obrazloženim mnenjem Nadzornega organa Efte z dne 13. januarja 2016, saj v svoj nacionalni pravni red ni prenesla Direktive 2014/68/EU Evropskega parlamenta in Sveta z dne 15. maja 2014 o harmonizaciji zakonodaje držav članic v zvezi z omogočanjem dostopnosti tlačne opreme na trgu (v nadaljnjem besedilu: akt), kakor je navedena v točki 6a in točki 6e poglavja VIII Priloge II k Sporazumu o Evropskem gospodarskem prostoru in kakor je bila navedenemu sporazumu prilagojena s Protokolom št. 1 k Sporazumu EGP.
SL Uradni list Evropske unije C 73/22

Tožba družb Autonomy Capital (Jersey) LP in Eaton Vance Management proti Nadzornemu organu Efte, vložena 20. decembra 2016

(Zadeva E-20/16)

(2017/C 73/12)

Družbi Autonomy Capital (Jersey) LP in Eaton Vance Management, ki ju zastopata Pétur Örn Sverrisson hrl. in Halldór Backman hrl. iz družbe Morrison & Foerster (UK) LLP, Citypoint, One Ropemaker Street, London EC2Y 9AW, je 20. decembra 2016 vložila tožbo proti Nadzornemu organu Efte.

Tožeča stranka Sodišču Efte predlaga, naj:

1. razveljavi odločitev tožene stranke z dne 23. Novembra 2016, s katero je bila zaključena pritožba tožečih strank proti Islandiji, in

2. toženi stranki naloži plačilo tožnikovih stroškov tega postopka.

Pravna podlaga in dejansko stanje ter navedeni tožbeni razlogi:

— Tožeči stranki zatrjujeta, da je zakon št. 37/2016, ki ga je sprejel islandski parlament, diskriminatoren na podlagi državljanstva, saj za tuje lastnike premoženja v kronah, ki večinoma ne prebivajo na Islandiji, nalaga pretirane zahteve in kazni za neizpolnjevanje zahtev, medtem ko domačim lastnikom premoženja v kronah podobnih zahtev ne nalaga.

— Po mnenju tožečih strank se je nadzorni organ Efte, da bi podprl navedbo, da je bilo Islandiji dovoljeno – in ji je še vedno dovoljeno–, da odstopi od obveznosti spoštovanja temeljnih svoboščin iz Sporazuma EGP, oprl na člen 43 Sporazuma EGP.

— Tožeči stranki zatrjujeta, da je Nadzorni organ Efte napačno presodil stopnjo diskrecijske pravice, ki jo državam EGP/Efte podeljuje člen 43, zato Islandija ni izpolnila meril iz člena 43(3).
—

Tožba se nanaša na to, da Islandija do najpozneje 28. marca 2015 ni ukrepala, da bi svojo zakonodajo uskladila z obrazloženim mnenjem Nadzornega organa Efte z dne 28. januarja 2015, saj v svoj nacionalni pravni red ni prenesla Direktive 2011/88/EU Evropskega parlamenta in Sveta z dne 16. novembra 2011 o spremembah Direktive 97/68/ES glede določb za motorje, dane na trg v okviru sistema prožnosti, kakor je navedena v točki 1a poglavja XXIV Priloge II k Sporazumu o Evropskem gospodarskem prostoru in kakor je bila prilagojena Sporazumu EGP s Protokolom 1 k Sporazumu EGP (v nadaljnjem besedilu: akt).
—

Ta tožba se nanaša na to, da Islandija najpozneje do 14. marca 2015 ni ukrepala, da bi svojo zakonodajo uskladila z obrazloženim mnenjem Nadzornega organa Efte z dne 14. januarja 2015, saj v svoj nacionalni pravni red ni prenesla Direktive 2012/26/EU Evropskega parlamenta in Sveta z dne 25. oktobra 2012 o spremembi Direktive 2001/83/ES, kar zadeva farmakovigilanco (v nadaljnjem besedilu: akt), kakor je navedena v točki 15q poglavja XIII Priloge II k Sporazumu o Evropskem gospodarskem prostoru in kakor je bila prilagojena navedenemu sporazumu s Protokolom 1 k Sporazumu EGP.
—

Direktiva Sveta 1999/30/ES o mejnih vrednostih žveplovega dioksida, dušikovega dioksida in dušikovih oksidov, trdnih delcev in svinca v zunanjem zraku, zdaj Direktiva 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo, uvaja mejne vrednosti za nekatera onesnaževala v zunanjem zraku, da se preprečijo ali zmanjšajo škodljivi vplivi na človekovo zdravje in splošno na okolje. Uvaja tudi določbe za ocenjevanje onesnaževal ter ukrepe za ohranjanje dobre kakovosti zraka.